El Busintoro el zera ła galìa de Stado de i Dozi de ła Republega de Venesia, sora ła cuała se inbarcava onji ano inte el dì de ła Sensa par sełebrar el rito venesian de'l spozałìsio co'l mar. El nome , come che testimonia anca el Sanudo, el riva da'l venesian , łatinizà inte'l Medioevo cofà , nome de na ipotètega creadura mitołòzega sìmiłe a'l sentauro ma co corpo bovino. Cuesto el ga portà calcheduni a sostenjìr che el nome el rivase da na testa bovina utiłizada cofà połena de ła gałìa, ma l'ipòteze ła ze zbałiada: el nome no'l ghe ze inte ła mitołozìa grega, a ła połena de i Busintori ła ze Venesia soto forma de Zustisia. Comuncue par che calsiase granda e sontuoza gałìa venesiana ła fuse ciamada co'l nome Busintoro. Du Cange cita da ła crònaga de'l doze Andrea Dandoło . Come se pol véder, inte ła fraze ze nomenàe do diverse inbarcasion ciamàe Busintoro. El Busintoro el gaveva sede ne l'Arsenal de Venesia, prima in un basin, come intestà da ła pianta de Jacopo de Barbari de'l 1500, in seguito in un apozito scało coverto, dito , indove ła nave ła zera conservada a'l suto e mancante de adobi. Prima de èsar utiłizà el Busintoro el venjiva całafà co cura e presizion, par represtinàr l'inpermeabiłità de'l scafo, e riadobà. A i remi zera par escluzivo priviłezo i łaoranti de l'Arsenàl, diti , mentre l'órdene el spetava a l guidà da pròva da l'Amiragio del Lido, che'l verifegava ła róta, e da popa da l, che soraintendeva a'l timon. El zera utiłizà inte łe serimonie pùbleghe za da'l doze Pietro Tradonico inte'l łontan 836, època a ła cuała se pol, cuindi, far resałìr łe più antighe atestasion in asołuto. Le forme e łe decorasion de 'sto primo parìodo łe zera un mucio partegołari, come che testimonia ła piatesa de ła nave e el só trainamento a remùrcio. Una de łe pì antighe notisie serte rełative a'l Busintoro ła resałe a'l 1253, sità inte ła promision fata da'l doze Renier Zeno. Da cuesto momento łe atestasion łe ze molteplisi. Da i scominsi de'l 1400 el ciapa ła caratarìstega strutura che ła conservarà inte i sècołi drìo. Altro busintoro ze sità inte'l 1311, sità de'l doze el ze Marino Zorzi. L'inbarcasion ła se prezentava za co łe só tìpeghe caraterìsteghe: do pónti, uno par i vogadori e n'altro de raprezentansa, sorastà da'l , el partegołar inbògio a volta co anpie verture łateràne, tałe da recrear su ła nave na vasta sała destinada a łe autorità, soralsàda verso popa, inte ła zona destinada a'l trono dogal. La pròva za ła porta na granda statua rafegurante Venesia inte łe veste de ła Giustìsia. Un novo e ancor più grando Busintoro el zera stà zbarà inte'l 1526, in sostitusion de cueło che ghe zera prima, oramai masa vecio, anca 'sta nava ła prezentava cofa cueła presedente, i do speróni prodieri, simiłi a cuełi de łe galìe, carateristeghe po' de łe version drìo. 'Sto busintoro el se prezentava più grando e ricamente decorà de'l presedente e ła granda statua de ła giustìsia ze zonta fin a i nostri dì e ze atualmente conservada inte'l Muzèo Stòrego Naval de Venesia. Anca in 'sto Busintoro l'inbògio, el , el zera mobiłe. Inte'l 1601 vien inviàda ła costrusion de na ulterior version de ła nave, zbarada inte'l 1606, par ła prima de'l doze Leonardo Donà. Ancora più grando de'l presedente, 'sto Busintoro el prezentava, inte ła parte dadrìo a popa, łiogo dove zera uzo sentarse el doze, un tiémo soralsà.